Pogodba o delovanju Evropske unije Naslov XIX „Raziskave, tehnološki razvoj in vesolje“. člen 187 (prejšnji člen 171 PES) določa: Unija lahko ustanovi skupna podjetja ali kakršno koli drugo strukturo, potrebno za učinkovito izvajanje raziskovalnih, tehnološko-razvojnih in demonstracijskih programov Unije. člen 188(1) (prejšnji člen 172(1) PES) določa: Svet na predlog Komisije ter po posvetovanju z Evropskim parlamentom in Ekonomsko-socialnim odborom sprejme določbe iz člena 187.

Cilji Člen 2 Uredbe Sveta 73/2008 določa: Skupno podjetje IMI prispeva k izvajanju sedmega okvirnega programa in zlasti teme „Zdravje“ v sklopu posebnega programa „Sodelovanje“ za izvajanje sedmega okvirnega programa. Njegov cilj je znatno izboljšati smotrnost in učinkovitost procesa razvoja zdravil; kot dolgoročni cilj pa naj bi evropski farmacevtski sektor proizvedel več učinkovitejših in varnejših inovativnih zdravil. Zlasti: (a) podpira „predkonkurenčne farmacevtske raziskave in razvoj“ v državah članicah in državah, pridruženih k sedmemu okvirnemu programu, z usklajenim pristopom za odpravljanje ugotovljenih ozkih grl pri raziskavah v procesu razvoja zdravil; (b) podpira izvajanje raziskovalnih prednostnih nalog iz raziskovalnega programa skupne tehnološke pobude za „inovativna zdravila“ (v nadaljnjem besedilu: raziskovalne dejavnosti), predvsem z dodeljevanjem nepovratnih sredstev na podlagi konkurenčnih razpisov za predloge; (c) zagotavlja dopolnjevanje z drugimi dejavnostmi iz sedmega okvirnega programa; (d) je javno-zasebno partnerstvo, katerega cilj je povečati naložbe v raziskave na biofarmacevtskem področju v državah članicah in državah, pridruženih k sedmemu okvirnemu programu, z združevanjem virov in spodbujanjem sodelovanja med javnim in zasebnim sektorjem; (e) podpira sodelovanje malih in srednje velikih podjetij (MSP) pri svojih dejavnostih v skladu s cilji sedmega okvirnega programa.

Naloge Člen 1 statuta, ki je priložen Uredbi Sveta, določa: Glavne naloge in dejavnosti Skupnega podjetja IMI so: (a) vzpostaviti in trajnostno upravljati skupne tehnološke pobude za „inovativna zdravila“; (b) opredeliti in izvajati letni izvedbeni načrt iz člena 18 z razpisi za prijavo projektov; (c) redno pregledovati in po potrebi prilagajati raziskovalni program skupne tehnološke pobude za „inovativna zdravila“ glede na premike v znanosti v času njegovega izvajanja; (d) mobilizirati potrebne vire iz javnega in zasebnega sektorja; (e) vzpostaviti in razvijati tesno in dolgoročno sodelovanje med Unijo, industrijo in drugimi zainteresiranimi stranmi, kot so regulatorni organi, organizacije bolnikov, akademski krogi in klinični centri, ter sodelovanje med industrijo in akademskimi krogi; (f) pripomoči k lažjemu usklajevanju z nacionalnimi in mednarodnimi dejavnostmi na tem področju; (g) obveščati in razširjati informacije; (h) obveščati države članice in države, ki so pridružene v okviru sedmega okvirnega programa, ter biti v stikih z njimi prek skupine predstavnikov držav, vključenih v IMI, ustanovljene posebej v ta namen; (i) organizirati najmanj en letni sestanek, v nadaljnjem besedilu „forum zainteresiranih strani“, z interesnimi skupinami, in tako v razmerju do njih zagotavljati odprtost in preglednost raziskovalnih dejavnosti Skupnega podjetja IMI; (j) uradno obvestiti pravne subjekte, ki so s Skupnim podjetjem IMI sklenili sporazum o dodelitvi sredstev, o morebitnih možnostih za posojila pri Evropski investicijski banki, zlasti pri Skladu za financiranje na osnovi delitve tveganja, ustanovljenem v okviru sedmega okvirnega programa; (k) objavljati informacije o projektih, vključno z imeni sodelujočih in znesku finančnega prispevka Skupnega podjetja IMI na sodelujočega; (l) skrbeti za učinkovitost skupne tehnološke pobude za „inovativna zdravila“; (m) izvajati vse druge dejavnosti, potrebne za doseganje ciljev iz odstavka 2 te uredbe.

1 — Upravni odbor Upravni odbor je glavni organ odločanja Skupnega podjetja IMI in je odgovoren za nadzor skupnega podjetja pri uresničevanju njegovih ciljev. Zagotavlja tesno sodelovanje med Skupnim podjetjem in njegovimi člani pri uresničevanju dejavnosti. Zato jamči za doseganje ciljev, ki jih določi Skupno podjetje IMI, namreč odpravljanje ozkih grl na področju evropskih farmacevtskih raziskav in razvoja in podpiranje biomedicinskih raziskav v korist pacientov. 2 — Izvršni direktor Izvršni direktor, ki ga imenuje upravni odbor, je glavni vodstveni delavec, ki je odgovoren za vsakodnevno vodenje Skupnega podjetja IMI v skladu z odločitvami upravnega odbora. V tej zvezi redno obvešča upravni odbor in znanstveni odbor ter se odziva na njune morebitne posebne ad hoc zahteve po informacijah. Izvršni direktor je pravni zastopnik Skupnega podjetja IMI. Svoje naloge opravlja popolnoma neodvisno in je odgovoren upravnemu odboru. 3 — Znanstveni odbor Znanstveni odbor je svetovalni organ upravnega odbora in svoje dejavnosti izvaja v tesnem sodelovanju z izvršnim uradom in ob njegovi podpori. Znanstveni odbor svetuje glede raziskovalnega programa, glede znanstvenih prednostnih nalog pri predlogu letnega izvedbenega načrta in glede znanstvenih dosežkov, opisanih v letnem poročilu o dejavnostih. Skupnemu podjetju IMI pomagata dva zunanja svetovalna organa: 4 — Skupina predstavnikov držav, vključenih v IMI Skupino predstavnikov držav, vključenih v IMI, sestavljajo po en predstavnik iz vsake od držav članic in vsake od držav, pridružene k Okvirnemu programu. V Skupnem podjetju IMI ima svetovalno vlogo in nastopa kot vmesnik med Skupnim podjetjem IMI in ustreznimi zainteresiranimi stranmi v njihovih državah. 5 — Forum zainteresiranih strani Forum zainteresiranih strani je seja, katere se lahko udeležijo vse zainteresirane strani in na njej podajo pripombe; sklicuje jo izvršni direktor vsaj enkrat letno. 6 — Zunanja revizija Evropsko računsko sodišče. 7 — Organ za razrešnico Parlament na priporočilo Sveta.

Proračun 81,9 milijona EUR, financiranih iz prispevka Unije, in 50 % za stroške poslovanja, prejetih od EFPIA (0,5 milijona) Število zaposlenih 31. decembra 2009 29 mest v načrtu delovnih mest, od tega 12 zasedenih na dan 31.12.2009, na katerih se opravljajo naslednje naloge: — izvršni direktor: 1 — znanstvene naloge: 3 — operativne naloge: 5 — upravne naloge: 3